b"\n_START_ARTICLE_\nGo-Sakuramachi\n_START_SECTION_\nGenealogia\n_START_PARAGRAPH_\nAbans de l'ascens de Go-Sakuramachi al Tron del Crisantem, el seu nom personal (imina) era Toshiko (\xe6\x99\xba\xe5\xad\x90). El seu pre-t\xc3\xadtol inicial d'acc\xc3\xa9s al tron va ser Isa-no-miya (\xe4\xbb\xa5\xe8\x8c\xb6\xe5\xae\xae), passant m\xc3\xa9s tard a ser Ake-no-miya (\xe7\xb7\x8b\xe5\xae\xae)._NEWLINE_Fou la segona filla de l'emperador Sakuramachi. La seva mare fou Nij\xc5\x8d Ieko (\xe4\xba\x8c\xe6\x9d\xa1 \xe8\x88\x8e\xe5\xad\x90). La seva germana m\xc3\xa9s gran va morir jove i el seu germ\xc3\xa0 m\xc3\xa9s jove va ser l'emperador Momozono. L'emperadriu i el seu germ\xc3\xa0 emperador va ser els \xc3\xbaltims descendents directes de l'emperador Nakamikado._NEWLINE_La fam\xc3\xadlia imperial de l'emperadriu Go-Sakuramachi va viure amb ella en el dairi del Palau Heian.\n_START_SECTION_\nLlegat\n_START_PARAGRAPH_\nTot i que en total hi va haver set altres emperadrius regnants, els seus successors van ser seleccionats m\xc3\xa9s sovint entre els homes de la l\xc3\xadnia paterna imperial. Per aix\xc3\xb2, alguns erudits argumenten que els regnats de les dones van ser temporals i que la tradici\xc3\xb3 de la successi\xc3\xb3 masculina s'ha de mantenir en el segle XXI. La successi\xc3\xb3 entre Genmei i Gensh\xc5\x8d va ser l'\xc3\xbanica excepci\xc3\xb3 d'aquesta tradici\xc3\xb3._NEWLINE_Go-Sakuramachi va escriure un llibre amb el t\xc3\xadtol Asumptes Anuals a la Cort Imperial (\xe7\xa6\x81\xe4\xb8\xad\xe5\xb9\xb4\xe4\xb8\xad\xe3\x81\xae\xe4\xba\x8b , Kinch\xc5\xab-nenj\xc5\xab no koto). L'obra consisteix en poemes, cartes imperials i cr\xc3\xb2niques imperials."